De Halonneso

De HalonnesoNumerus 7 in corpore Demosthenico (Graece Περὶ Ἁλοννήσου) est oratio deliberativa (suasoria) anno 342 a.C.n. ab oratore Atheniensi coram populo in ecclesia habita et in corpore Demosthenico tradita. Quia genus dicendi nihil cum Demosthenico commune praebet paene omnes critici moderni LibaniumIn argumento orationis. sequuntur qui ex variis indiciis hanc orationem Hegesippo reddebatIoannes Theodorus Voemelius, Ostenditur Hegesippi esse orationem de Halonneso, Francofurti, 1830, oratori coaevo atque eiusdem factionis quam Demosthenes. Antiqui non ita consentanei erant nec Dionysius HalicarnasseusDe Demosthenis eloquentia 13 et Epistula ad Ammaeum I. dubitabat quin haec oratio genuina fuerit. Causa fuisse videtur quod et ipse Demosthenes orationem de insula Halonneso habuitAeschines, Contra Ctesiphontem 83. Cf. Athenaeus, Deipnosopistae VI.3. quae non superest.

 De argumento 
Orator epistulae Philippi respondet, quocirca de variis rebus per successionem disputatː de pace Philocratis emendanda, de rebus in Thracia et in Chersoneso gestis, de commercii iure, de Pythonis legatione, de captivis, de iniuriis a colonis Atheniensibus Potidaeae acceptis... Parva pars (2-8) initio ad insulam Halonnesum spectat quae Atheniensium fuerat et cum piratae eam cepissent atque Philippus eos expulisset suam esse rex nunc dicebat. Nihilomnus eam Atheniensibus dare non recusabat. Hegesippus Athenienses hortabatur ne hoc donum a Philippo acciperent sed redditionem ab eo exigerent insulae quae iure ad imperium maritimum Atheniense pertinebatPhilippi epistula 12-15.. Hoc idem argumentum Demosthenes quoque explicarat siquidem Aeschini credimus (Contra Ctesiphontem 83)Vide etiam Plutarchus, Demosthenes 16..

Notae

 Editiones et commentarii
Loeb classical library online.
Collection des Universités de Franceː Maurice Croiset, Harangues. Tome II, Les Belles Lettres, 1925
Commentarius Latinusː  Hegesippi oratio de Halonneso : secundum codd. mscr. recognita. Prolegomenis annotatione critica et commentariis illustrata ab Ioanne Theodoro Voemelio, Francofurti, 1833

 Plura legere si cupis 
Paul Cloché,	La politique étrangère d'Athènes de 404 à 338 avant Jésus-Christ, Lutetiae, Félix Alcan, 1934 Recensio critica Auctoris responsum Altera recensio critica
Hieronymus Vitelli, In Hegesippi oratione de Halonneso codicum Florentinorum lectionis discrepantiam, Florentiae, 1876

 Nexus externi 
Textus apud Vicifontem  Perseus Remacle cum versione Francogallica

Categoria:Demosthenes
Categoria:Litterae Graecae antiquae
Categoria:Orationes
Categoria:Scripta saeculo 4 a.C.n.